arnastofnun/IGC-2024 huggingface dataset:
S-2/2010

Mál þetta, sem dómtekið var 2. febrúar sl., er höfðað með ákæru ríkissaksóknara, útgefinni 23. desember 2009, á hendur L-kk-þgf H-kk-þgf K-kk-þgf, [kt.], Valsmýri 3, Fjarðabyggð, „fyrir sérstaklega hættulega líkamsárás, með því að hafa aðfaranótt sunnudagsins 22. nóvember 2009, utandyra við veitingastaðinn Café Cósý, Búðargötu 6, Reyðarfirði, slegið S-kk-þf S-kk-þf S-kk-þf með glerglasi í höfuðið með þeim afleiðingum að hann hlaut skurð á enni.

Telst þetta varða við 2. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði játaði brot sitt skýlaust fyrir dóminum eins og því er lýst í framangreindri ákæru og var málið því þegar tekið til dóms samkvæmt 164. gr. laga nr. 88/2008, um meðferð sakamála, eftir að fulltrúi ákæruvalds og verjandi ákærða höfðu tjáð sig stuttlega um ákvörðun viðurlaga og ákærði sjálfur tekið stuttlega til máls.

Um málavexti er skírskotað til ákæru. Með játningu ákærða, sem fær fulla stoð í gögnum málsins, telst sannað að ákærði hafi gerst sekur um það brot sem lýst er í ákæru og sem þar er rétt heimfært til refsiákvæðis.

Ákærði er 19 ára að aldri og hefur ekki áður gerst sekur um refsiverð brot. Þá játaði hann brot sitt greiðlega bæði hjá lögreglu og fyrir dómi. Brot ákærða er alvarlegt í eðli sínu. Á hinn bóginn urðu afleiðingar þess litlar, en skv. fyrirliggjandi læknisvottorði voru öll ummerki um áverkann horfin nokkrum dögum eftir árásina.

Með hliðsjón af öllu framangreindu þykir refsing ákærða hæfilega ákveðin fimm mánaða fangelsi, en fullnustu refsingar hans verður frestað og skal hún falla niður að tveimur árum liðnum haldi ákærði almennt skilorð 57. gr. almennra hegningarlaga, með síðari breytingum.

Þá verður ákærði dæmdur til að greiða allan sakarkostnað, alls 57.600 krónur, og er þar með talin þóknun skipaðs verjanda hans, B-kk-ef G. B-kk-ef hdl., sem þykir hæfilega ákveðin 50.200 krónur, að teknu tilliti til virðisaukaskatts.

Dómur þessi er kveðinn upp af H-kk-þgf B-kk-þgf dómstjóra í dómsal Héraðsdóms Austurlands að Lyngási 15, Egilsstöðum, klukkan 10:40 þriðjudaginn 16. febrúar 2010.

Dómsorð:

Ákærði, L-kk-nf H-kk-nf K-kk-nf, sæti fangelsi í fimm mánuði, en fullnustu refsingar hans er frestað og fellur hún niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði greiði 75.600 krónur í sakarkostnað, og er þar meðtalin þóknun skipaðs verjanda hans, B-kk-ef G. B-kk-ef hdl., 50.200 krónur.

H-kk-nf B-kk-nf
S-103/2010

Mál þetta, sem þingfest var og dómtekið 3. nóvember sl., er höfðað af lögreglustjóranum á Blönduósi með ákæru 14. október 2010 á hendur X, fæddur [...] 1994 til heimilis að A, B, ,,fyrir nytjastuld og umferðarlagabrot með því að hafa aðfaranótt mánudagsins 9. ágúst 2010, um kl. 03:00, heimildarlaust tekið bifreiðina XX-XXX, á bifreiðarstæði við D á B í E, og ekið henni um götur bæjarins án þess að hafa öðlast ökurétt, þangað til hann lagði bifreiðinni aftur á sama stað síðar um nóttina.

Telst brot þetta varða við 1. mgr. 259. gr. almennra hegningarlaga nr. 19/1940, sbr. 137. gr. laga nr. 82/1998 og 1. mgr. 48. gr. umferðarlaga nr. 50/1987, sbr. 1. mgr. 100. gr. sömu laga.

Þess er krafist að ákærði verði dæmdur til refsingar og til greiðslu alls sakarkostnaðar.“

II

Ákærði sótti ekki þing og boðaði ekki forföll þegar málið var þingfest 3. þessa mánaðar. Málið er því dæmt með vísan til 1. mgr. 161. gr. laga nr. 88/2008 um meðferð sakamála enda er þess getið í fyrirkalli sem birt var fyrir ákærða sjálfum á lögmætan hátt 1. nóvember sl. að svo mætti fara með málið.

Þar sem ákærði hefur ekki látið málið til sín taka verður með vísan til þess sem að framan er rakið að líta svo á að hann viðurkenni háttsemi þá sem honum er í ákæru gefin að sök og telst sök hans þar með nægilega sönnuð enda er ákæran í samræmi við gögn málsins og brot hans þar réttilega fært til refsiákvæða.

Ákærði hefur ekki áður sætt refsingu.

Að teknu tilliti til aldurs ákærða og sakarferils þykir refsins hans hæfilega ákveðin 50.000 króna sekt til ríkissjóðs en fjögurra daga fangelsi komi í stað sektarinnar verði hún ekki greidd innan fjögurra vikna.

Sakarkostnaður hefur ekki fallið til við meðferð málsins.

Af hálfu ákæruvaldsins sótti málið B-kk-nf H-kk-nf fulltrúi lögreglustjórans á Blönduósi.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði X, greiði 50.000 króna sekt til ríkissjóðs en fjögurra daga fangelsi komi í stað sektarinnar verði hún ekki greidd innan fjögurra vikna.

Enginn sakarkostnaður hefur fallið á málið.

H-kk-nf H-kk-nf.
S-24/2010

Mál þetta, sem tekið var til dóms í dag er höfðað af Lögreglustjóranum á Sauðárkróki 11. mars sl. á hendur B-kk-þgf L-kk-þgf B-kk-þgf, fæddum 15. september 1994, til heimilis að Ásakór 2, Kópavogi, „fyrir líkamsárás, með því að hafa um hálfáttaleytið sunnudaginn 7. febrúar 2010, að vistheimilinu Háholti í Skagafirði, slegið K-kk-þf D-x-x M-x-x, kennitala 051094-3799, hnefahögg í andlitið, með þeim afleiðingum að K-kk-nf hlaut bólgu á nefi, blóðnasir og nefbrot.

Telst þetta varða við 1. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Við þingfestingu málsins játaði ákærði skýlaust háttsemi þá sem honum er í ákæru gefin að sök og þar er réttilega færð til refsiákvæða. Játning ákærða er í samræmi við gögn málsins og telst fram komin nægileg sönnun fyrir sekt ákærða. Áður en málið var tekið til dóms gerðu sakflytjendur grein fyrir sjónarmiðum sínum varðandi refsingu. Verjandi krafðist þess aðallega, með vísan til ungs aldurs ákærða, að ákvörðun refsingar yrði frestað skilorðsbundið en ella vægustu refsingar sem lög frekast heimila og hún þá bundin skilorði. Ákærði lýsti högum sínum en hann dvelst nú á meðferðarheimilinu Háholti í Skagafriði.

Ákærði hefur ekki áður gerst sekur um refsiverða háttsemi. Að teknu tilliti til skýlausrar játningar ákærða, þess að hann er einungis 15 ára þykir rétt að teknu tilliti til þeirra sjónarmiða sem fram koma í 2. mgr. 74. almennra hegningarlaga að fresta ákvörðun refsingar ákærða skilorðsbundið í tvö ár

Með hliðsjón af niðurstöðu málsins ber að dæma ákærða til greiðslu 125.500 króna þóknunar B-kk-ef N-kk-ef hæstaréttarlögmanns. Við ákvörðun þóknunar, sem innifelur virðisaukaskatt, hefur verið tekið tillit til þess tíma sem fór í ferðalag verjanda vegna reksturs málsins. Þá telst 82.479 króna ferðakostnaður verjanda að meðtöldum virðisaukaskatti til sakarkostnaðar. Sakarkostnaður féll ekki til við rannsókn málsins hjá lögreglu.

Af hálfu ákæruvalds sótti málið B-kk-nf M-kk-nf M-kk-nf fulltrúi lögreglustjórans á Sauðárkróki.

H-kk-nf H-kk-nf dómstjóri kveður upp dóm þennan.

Dómsorð

Ákvörðun refsingar ákærða, B-kk-ef L-kk-ef B-kk-ef, er frestað og skal hún niður falla að liðnum tveimur árum haldi hann almennt skilorð 57. gr. almennra hegningarlaga nr. 19/1940.

Ákærði greiði 208.249 krónur í sakarkostnað þar með talin 125.500 króna þóknun B-kk-ef N-kk-ef hæstaréttarlögmanns.

H-kk-nf H-kk-nf
S-105/2010

Mál þetta, sem dómtekið var þann 20. apríl sl., er höfðað með ákæruskjali lögreglustjórans á Akureyri, útgefnu 29. mars sl., á hendur X;

„fyrir nytjastuld og umferðarlagabrot, með því að hafa sunnudagsmorguninn 21. febrúar 2010, tekið bifreiðina RT-646 í heimildarleysi, þar sem hún stóð fyrir utan [...] á Dalvík og ekið henni þaðan sviptur ökurétti að heimili sínu.

Telst þetta varða við 1. mgr. 259. gr. almennra hegningarlaga nr. 19, 1940, sbr. lög nr. 20, 1956 og 1. mgr. 48. gr., sbr. 1. mgr. 100. gr. umferðarlaga nr. 50, 1987, sbr. lög nr. 48, 1997.

Þess er krafist að ákærði verði dæmdur til refsingar og til greiðslu alls sakarkostnaðar.“

Fyrir dómi hefur ákærði krafist vægustu refsingar sem lög leyfa.

Ákærði játaði sök skýlaust við þingfestingu málsins og er játning hans í samræmi við gögn málsins. Teljast brot hans því nægjanlega sönnuð og varða þau við greind lagaákvæði í ákæruskjali.

Samkvæmt vottorði sakaskrár ríkisins hefur ákærði áður gerst sekur um refsiverða háttsemi eftir að hann varð 18 ára, en hann gekkst undir sátt hjá sýslumannsembættinu á Akureyri í júnímánuði 2009 vegna ölvunaraksturs. Var honum vegna þessa gert að greiða sekt, en jafnframt sviptur ökurétti í tólf mánuði.

Refsing ákærða þykir með hliðsjón af 77. gr. almennra hegningarlaga hæfilega ákveðin 30 daga fangelsi og 60.000 kr. sekt til ríkissjóðs.

Með hliðsjón af ungum aldri ákærða, undanbragðalausri játningu og atvikum máls að öðru leyti, þykir rétt að fresta fullnustu fangelsisrefsingarinnar og skal hún falla niður að liðnum tveimur árum frá uppkvaðningu dómsins að telja, haldi hann almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Ákærði skal greiða sektina innan fjögurra vikna frá birtingu dómsins að telja en ella sæti hann fjögurra daga fangelsi.

Engan sakarkostnað leiddi af málarekstri þessum samkvæmt yfirlýsingu fullrúa ákæruvalds fyrir dómi.

Dóm þennan kveður upp Ó-kk-nf Ó-kk-nf héraðsdómari.

D Ó M S O R Ð :

Ákærði, X, sæti 30 daga fangelsi, en fullnustu refsingarinnar skal fresta og hún niður falla að liðnum tveimur árum frá uppkvaðningu dómsins að telja, haldi hann almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Ákærði greiði 60.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá birtingu dómsins að telja.
S-120/2010

Mál þetta, sem dómtekið var 29. apríl, er höfðað með ákæru lögreglustjórans á Akureyri, útgefinni 13. apríl 2010, á hendur X,

„fyrir eignaspjöll, með því að hafa aðfaranótt miðvikudagsins 18. mars 2009, skemmt hraðbanka í eigu Arions banka hf., sem staðsettur er við útibú bankans að Geislagötu 5 á Akureyri, með því að lemja í hann, þannig að plasthlíf yfir ljósi í hraðbankanum brotnaði og rifið hana niður, og einnig brotið öryggismyndavél sem staðsett er í bankanum, auk þess sem kortabúnaður og ljósabúnaður skemmdust.

Telst þetta varða við 1. mgr. 257. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa: Í málinu gerir Arion banki, kt. 000000-0000, Borgartúni 19, Reykjavík, bótakröfu á hendur ákærða að fjárhæð kr. 549.314-, ásamt dráttarvöxtum skv. III. [k]afla laga um vexti og verðtryggingu nr. 38, 2001, frá 18. mars 2009 til greiðsludags.“

Ákærði kom fyrir dóm og játaði þar skýlaust sök samkvæmt ákæru. Bótakrafa var felld niður með vísan til 2. mgr. 174. gr. laga nr. 88/2008. Með játningu sinni, sem fær stoð í gögnum málsins er ákærði sannur að sök og hefur unnið sér til refsingar, en fallizt verður á heimfærslu ákæruvalds til refsiheimildar.

Við ákvörðun refsingar verður litið til þess að ákærði, sem enn er fremur ungur að árum, játaði brot sitt skýlaust og lýsti iðrun vegna þess.

Ákærði á nokkurn sakaferil að baki. Í janúar 2008 gekkst hann undir sátt sem fól í sér greiðslu 70.000 króna sektar fyrir umferðarlagabrot og var hann jafnframt sviptur ökurétti í fjóra mánuði. Í júlí 2009 var ákærði dæmdur til greiðslu 100.000 króna sektar fyrir umferðarlagabrot og fíkniefnalagabrot og jafnframt sviptur ökurétti í tvo mánuði. Í september 2009 gekkst ákærði undir sátt sem fól í sér greiðslu 60.000 króna sektar fyrir umferðarlagabrot. Í desember 2009 var ákærði dæmdur í eins mánaðar fangelsi fyrir fíkniefnalagabrot, en fullnustu refsingarinnar frestað skilorðsbundið í tvö ár. Um hegningarauka var að ræða. Loks var ákærði í janúar síðastliðnum sakfelldur fyrir fíkniefnalagabrot en ekki gerð sérstök refsing, en um hegningarauka var að ræða. Það brot sem ákærði er nú sakfelldur fyrir framdi hann í marz 2009 og verður honum því nú ákveðinn hegningarauki. Verður skilorðsdómur yfir honum frá desember 2009 tekinn upp og ákærða dæmd refsing í einu lagi. Verður refsing ákærða ákveðin fangelsi í tvo mánuði en rétt þykir að fullnustu hennar verði frestað og falli hún niður að liðnum tveimur árum haldi ákærði almennt skilorð svo sem í dómsorði greinir.

Af hálfu ákæruvaldsins fór S-kk-nf E-kk-nf fulltrúi lögreglustjóra með málið.

Þ-kk-nf D-kk-nf kveður upp dóm þennan.

D Ó M S O R Ð :

Ákærði, X, sæti fangelsi í tvo mánuði. Fullnustu refsingarinnar skal frestað og niður skal hún falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.
S-184/2010

Mál þetta, sem var dómtekið 16. þ.m., höfðaði sýslumaðurinn á Akureyri hér fyrir dómi með tveimur ákærum á hendur X, fyrst 7. júní 2010, (mál nr. S-184/2010);

fyrir tilraun til þjófnaðar, með því að hafa föstudaginn 5. mars 2010 í þjófnaðarskyni tekið kápu að verðmæti 8.999 krónur af fataslá í verslun Hagkaupa við Furuvelli á Akureyri og stungið henni í tösku sína. Segir síðan að starfsfólk verslunarinnar hafi stöðvað ákærðu áður en hún fór út úr versluninni, er þjófavarnarkerfi fór í gang.

Þetta er talið varða við 1. mgr. 244. gr., sbr. 20. gr. almennra hegningarlaga nr. 19, 1940.

Síðari ákæran er dagsett 8. september 2010 (mál nr. S-267/2010).

Ákærðu er þar gefinn að sök þjófnaður, með því að hafa sunnudaginn 18. apríl 2010 stolið dúk og einhverjum óþekktum mun úr heimilisvörudeild Rúmfatalagersins á Glerártorgi á Akureyri

Þetta er talið varða við 1. mgr. 244. gr. almennra hegningarlaga nr. 19, 1940.

Gerð er krafa um það í báðum ákærum að ákærða verði dæmd til refsingar og til greiðslu alls sakarkostnaðar.

Rúmfatalagerinn ehf. gerir bótakröfu á hendur ákærðu að fjárhæð 22.695 krónur.

Málin voru sameinuð.

Ákærða játar sök. Ekki er ástæða til að draga það í efa. Er nægilega sannað að hún hafi framið brot sem í ákærum er lýst og þar eru rétt heimfærð til laga. Verður lagður dómur á málið án frekari sönnunarfærslu en þegar hefur farið fram, með heimild í 164. gr. laga nr. 88/2008.

Sakaferill ákærðu hefur ekki áhrif á ákvörðun refsingar hennar, sem ber að tiltaka eftir reglum 77. gr. almennra hegningarlaga nr. 19/1940 og ákveðst fangelsi í 30 daga, sem rétt er að binda skilorði eins og nánar greinir í dómsorði.

Bótakröfu er getið í ákæru. Ákærða mótmælir henni sem of hárri. Krafist er 2.695 króna fyrir dúk sem er nefndur í ákæru og 5.000 króna, sem er áætlað verð á óþekktum mun. Þessir liðir þykja ekki úr hófi fram og verða dæmdir eins og krafist er. Þá er krafist 15.000 króna fyrir um það bil 6 klukkustunda vinnu við gagnaöflun og ,,vinnslu á þessu máli.“ Þessi liður er ekki studdur gögnum og þykir eiga að vísa honum frá dómi vegna vanreifunar. Verður ákærða samkvæmt því dæmd til að greiða brotaþola 7.695 krónur.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærða, X, sæti fangelsi í 30 daga, en fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði Rúmfatalagernum ehf. 7.695 krónur.
S-228/2010

Mál þetta, sem var dómtekið 20. þ.m., höfðaði sýslumaðurinn á Akureyri hér fyrir dómi þann 16. ágúst sl., með ákæru á hendur X.

Honum er gefið að sök að hafa í aprílmánuði og byrjun maí 2010, selt og/eða afhent um 55 grömm af fíkniefnum á Akureyri og nágrenni, fyrir um 5.000 til 5.500 krónur grammið og einnig að hafa sunnudagsmorguninn 2. maí 2010, verið með í vörslum sínum að Brekkugötu 29 á Akureyri, 0,02 grömm af amfetamíni, 1,81 gramm af marihuana og 0,88 grömm af tóbaksblönduðu kannabisefni.

Þetta er hvort tveggja talið varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001 og þess krafist að ákærði verði dæmdur til refsingar, til greiðslu alls sakarkostnaðar og til að sæta upptöku á efnum þeim, sem lögreglan lagði hald á og tilgreind eru í efnaskrá nr. 17.816, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Ákærði hefur komið fyrir dóm og játað sök. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi gerst sekur um þá háttsemi sem í ákæru er lýst og þar er rétt heimfærð til laga. Verður lagður dómur á málið án frekari sönnunarfærslu en þegar hefur farið fram, með heimild í 164. gr. laga nr. 88/2008.

Með dómi uppkveðnum 12. nóvember 2009 var ákærði sakfelldur fyrir þjófnað, en ákvörðun refsingar frestað skilorðsbundið í tvö ár. Ákærði hefur nú rofið skilorð þessa dóms og verður hann tekinn upp og ákærða dæmd refsing í einu lagi eftir reglum 77. gr. almennra hegningarlaga, sbr. 60. gr. sömu laga með áorðnum breytingum.

Við ákvörðun refsingar ákærða ber að líta til þess að hann hefur gerst sekur um afhendingu fíkniefna í nokkrum mæli, gegn gjaldi, og með því rofið skilorð. Að hinu leytinu verður litið til aldurs hans, greiðlegrar játningar og þess að hann kveðst hafa farið í meðferð til að vinna bug á eigin fíkn, halda bindindi, stunda atvinnu og hafa hætt allri meðferð fíkniefna. Refsing ákærða ákveðst fangelsi í fjóra mánuði, skilorðsbundið eins og greinir í dómsorði og sekt að fjárhæð 100.000 krónur, sem skal greiðast innan fjögurra vikna frá birtingu þessa dóms að telja, en ella komi í staðinn fangelsi í 8 daga.

Gera ber efni upptæk eins og krafist er í ákæru og nánar er rakið í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, sæti fangelsi í fjóra mánuði og greiði 100.000 krónur í sekt til ríkissjóðs. Fresta ber fullnustu fangelsisrefsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Fangelsi í 8 daga komi í stað sektarinnar, verði hún ekki greidd innan fjögurra vikna frá birtingu þessa dóms að telja.

Gerð eru upptæk 0,02 grömm af amfetamíni, 1,81 gramm af marihuana og 0,88 grömm af tóbaksblönduðu kannabisefni, með nr. 17.816 í efnaskrá lögreglu.
S-229/2010

Mál þetta, sem var dómtekið í dag, höfðaði sýslumaðurinn á Akureyri hér fyrir dómi þann 16. ágúst sl., með ákæru á hendur A og C;

„fyrir fíkniefnalagabrot, með því að hafa laugardaginn 8. maí 2010, verið með í vörslum sínum, þegar lögreglan hafði afskipti af þeim í Sundlaug Akureyrar, Þingvallastræti 21 á Akureyri, eftirtalið magn fíkniefna: /---/ B. C, 2,55 grömm af amfetamíni.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001.

Þess er krafist að ákærðu verði dæmdir til refsingar, til greiðslu alls sakarkostnaðar og til að sæta upptöku á haldlögðum fíkniefnum, sem tilgreind eru í efnaskrám nr. 17.854, & 17.855, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Þætti A var lokið fyrir dómi í dag með viðurlagaákvörðun.

Ákærði C sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga að leggja dóm á málið að ákærða fjarverandi, enda varðar meint brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæða.

Sakaferill ákærða skiptir ekki máli við refsiákvörðun. Ákveðst refsing hans 70.000 krónur í sekt til ríkissjóðs, til greiðslu innan fjögurra vikna, en ella komi fangelsi í 6 daga í staðinn.

Gera ber efni upptækt eins og krafist er í ákæru og nánar er rakið í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði C, greiði 70.000 krónur í sekt til ríkissjóðs innan fjögurra vikna frá uppsögu þessa dóms að telja, en sæti ella fangelsi í 6 daga.

Gerð eru upptæk 2,55 grömm af amfetamíni.
S-234/2010

Mál þetta, sem var dómtekið í dag, höfðaði sýslumaðurinn á Akureyri hér fyrir dómi þann 16. ágúst sl., með ákæru á hendur X;

„fyrir fíkniefnalagabrot, með því að hafa fimmtudagskvöldið 15. júlí 2010, verið með í vörslum sínum í fangaklefa sínum, í Fangelsinu á Akureyri, við Þórunnarstræti, 1,68 grömm af tóbaksblönduðu kannabisefni.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á efnum þeim, sem lögreglan lagði hald á og tilgreind eru í efnaskrá nr. 18.363, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga að leggja dóm á málið að ákærða fjarverandi, enda varðar meint brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæða.

Sakaferill ákærða hefur ekki áhrif á refsingu hans fyrir framangreint brot. Ákveðst hún 38.000 krónur í sekt til ríkissjóðs. Skal sektin greiðast innan fjögurra vikna, en ákærði sæta fangelsi í fjóra daga ella.

Gera ber efni upptækt eins og krafist er í ákæru og nánar er rakið í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, greiði 38.000 krónur í sekt til ríkissjóðs innan fjögurra vikna frá uppsögu þessa dóms að telja, en sæti ella fangelsi í fjóra daga.

Gerð eru upptæk 1,68 grömm af tóbaksblönduðu kannabisefni, með nr. 18.363 í efnaskrá lögreglu.